2011-12-08 Woord verdraai om situasie te pas
Home Geloofskwessies Homoseksualiteit 2011-12-08 Woord verdraai om situasie te pas
2011-12-08 Woord verdraai om situasie te pas	Donderdag, 08 Desember 2011 18:00	Woord verdraai om situasie te pas
deur C.J. Pienaar van Gauteng skryf
(Van Beeld gekopieer)
Ná 15 jaar in Mosambiek, waar ek ’n plaas ontwikkel het en evangelisasiewerk gedoen het, is ek terug in my geliefde Suid-Afrika.
In afsondering diep in die bos was ons nie altyd op hoogte van die daaglikse gebeure in SA nie.
Ons het egter af en toe ’n Beeld, asook ’n weeklikse gesinstydskrif gelees wat familie en vriende vir ons op die plaas aangebring het. Twee berigte wat ek in dié tyd gelees het, het my hewig ontstel.
Die eerste was ’n berig oor ’n ma wat gepraat het oor haar dogter wat ’n normale jong lewe op skool gelei het. Die dogter is ná matriek Kaapstad toe en by haar terugkeer vertel sy haar ma dat sy nou haar ware seksualiteit ontdek het, naamlik dat sy eintlik seksueel aangetrokke is tot haar eie geslag.
Die ander geval was dié van ’n gesiene teoloog wie se seun (toevallig ook ’n teoloog) ook ’n belangstelling in sy eie geslag het.
In albei dié gevalle haal die ouers Matt. 19:12 heeltemal uit verband aan. Die vers lees in die oorspronklike vertaling van die Bybel so: “Want daar is persone wat onbekwaam is om te trou, wat van die moederskoot af so gebore is ... ” Die bewering is dat sommige gebore is met ’n belangstelling in hul eie geslag.
Gesiene teoloë mislei gewone lidmate deur die Woord van God te verdraai om hul eie situasie te pas.
Ons moet onthou dat ons almal gebore homoseksuele, moordenaars, diewe, leuenaars, ensovoorts, is. Alleen deur die genade van God word ons verlos van dié ou natuur in ons deur die wedergeboorte.
2011-11-30 NG Kerk sê nee vir gay vrou as predikant